บาทเปิด 30.69/71 แกว่งแคบ
ธนาคารซีไอเอ็มบีไทย  รายงาน เงินบาทเปิด 30.69/71 แกว่งแคบ จับตารัฐสภาเยอรมนีผ่านแผนช่วยเหลือกรีซ
30 พ.ย. 2555

ธนาคารซีไอเอ็มบีไทย  รายงาน เงินบาทเปิด 30.69/71 แกว่งแคบ จับตารัฐสภาเยอรมนีผ่านแผนช่วยเหลือกรีซ
นักบริหารเงินจากธนาคารซีไอเอ็มบีไทย เปิดเผยว่า เงินบาทเปิดตลาดเช้านี้อยู่ที่ระดับ 30.69/71 บาท/ดอลลาร์ ใกล้เคียงกับเมื่อเย็นวานนี้ที่ปิดตลาดที่ระดับ 30.70/72 บาท/ดอลลาร์
วันนี้คาดว่าเงินบาทจะทรงตัวอยู่ในระดับนี้ เพราะนักลงทุนรอดูว่ากรีซจะได้รับความช่วยเหลือทางการเงินหรือไม่ จากที่วันนี้รัฐสภาของเยอรมนีเตรียมจะลงมติอนุมัติมาตรการความช่วยเหลือชุดใหม่แก่กรีซ
"บาทวันนี้คงทรงๆ ตัว เพราะวันนี้รอดูว่ากรีซจะได้รับเงินช่วยเหลือหรือเปล่า" นักบริหารเงิน ระบุ
ส่วนความเคลื่อนไหวของค่าเงินสกุลหลักต่างประเทศช่วงเปิดตลาดเช้านี้ เงินเยนอยู่ที่ระดับ 82.35/36 เยน/ดอลลาร์ ส่วนเงินยูโรอยู่ที่ระดับ 1.2988/2992 ดอลลาร์/ยูโร
คืนนี้ สหรัฐฯ มีการรายงานข้อมูลเศรษฐกิจที่สำคัญ เช่น สถาบันจัดการด้านอุปทาน (ISM) เปิดเผยดัชนีผู้จัดการฝ่ายจัดซื้อ (PMI)เขตชิคาโกเดือนพ.ย. และกระทรวงพาณิชย์สหรัฐฯ เปิดเผยรายได้ส่วนบุคคลเดือนต.ค. 
นักบริหารเงิน คาดว่า วันนี้เงินบาทจะเคลื่อนไหวอยู่ในกรอบ 30.65-30.80 บาท/ดอลลาร์